Fuqarolar yig‘inlari raislariga Prezident farmoni bilan qo‘shimcha vakolatlar berildi

O‘zbekiston Prezidentining “Jamiyatda ijtimoiy-ma’naviy muhitni sog‘lomlashtirish, mahalla institutini yanada qo‘llab-quvvatlash hamda oila va xotin-qizlar bilan ishlash tizimini yangi darajaga olib chiqish chora-tadbirlari to‘g‘risida”gi farmoni qabul qilindi.

Farmonga muvofiq, Fuqarolarning o‘zini o‘zi boshqarish organlari tuzilmasida:
a) quyidagi lavozimlar tugatildi:
fuqarolar yig‘ini raisi o‘rinbosari – ijtimoiy va ma’naviy-ma’rifiy masalalar bo‘yicha maslahatchi, fuqarolar yig‘ini raisi o‘rinbosari – tadbirkorlik, tomorqa yer egalari faoliyatiga ko‘maklashish va obodonlashtirish ishlari bo‘yicha maslahatchi, fuqarolar yig‘ini raisi o‘rinbosari – yoshlar masalalari bo‘yicha maslahatchi, fuqarolar yig‘ini raisi o‘rinbosari – keksalar va faxriylar ishlari bo‘yicha maslahatchi.
b) quyidagi lavozimlar kiritildi:
fuqarolar yig‘ini raisining huquq-tartibot masalalari bo‘yicha o‘rinbosari, fuqarolar yig‘ini raisining oila, xotin-qizlar va ijtimoiy-ma’naviy masalalar bo‘yicha o‘rinbosari, fuqarolar yig‘ini raisining obodonlashtirish, tomorqa va tadbirkorlik masalalari bo‘yicha o‘rinbosari, oila va xotin-qizlar masalalari bo‘yicha mutaxassis, fuqarolar yig‘ini raisining yoshlar masalalari bo‘yicha maslahatchisi, fuqarolar yig‘ini raisining keksalar va faxriylar ishlari bo‘yicha maslahatchisi.
v) quyidagi jamoatchilik tuzilmalari tugatildi:
yarashtirish komissiyasi, ma’rifat va ma’naviyat masalalari bo‘yicha komissiya, ijtimoiy qo‘llab-quvvatlash bo‘yicha komissiya, voyaga yetmaganlar, yoshlar va sport masalalari bo‘yicha komissiya, tadbirkorlik faoliyati va oilaviy biznesni rivojlantirish masalalari bo‘yicha komissiya, jamoatchilik nazorati va iste’molchilarning huquqlarini himoya qilish bo‘yicha komissiya, “Mahalla posboni” jamoatchilik tuzilmasi.
g) quyidagi komissiyalar tashkil qilindi:
oilaviy qadriyatlarni mustahkamlash komissiyasi, ijtimoiy qo‘llab-quvvatlash va jamoatchilik nazorati bo‘yicha komissiya.
Hujjatda belgilanishicha:
Fuqarolar yig‘ini raisiga quyidagi qo‘shimcha huquqlar berildi:
Ichki ishlar vazirligining quyidagi lavozimlarni o‘zgartirish bo‘yicha taklifi ma’qullandi:
Qoraqalpog‘iston Respublikasi Ichki ishlar vazirligi, Toshkent viloyati Ichki ishlar bosh boshqarmasi va viloyatlar ichki ishlar boshqarmalari huquqbuzarliklar profilaktikasi boshqarmalari boshliqlari, Toshkent shahar Ichki ishlar bosh boshqarmasi boshlig‘ining yoshlar masalalari bo‘yicha o‘rinbosari lavozimlari tegishincha Qoraqalpog‘iston Respublikasi ichki ishlar vazirining, Toshkent shahar va Toshkent viloyati ichki ishlar bosh boshqarmalari hamda viloyatlar ichki ishlar boshqarmalari boshliqlarining o‘rinbosarlari – huquqbuzarliklar profilaktikasi boshqarmalari boshliqlari lavozimiga;
tuman (shahar) ichki ishlar organlari boshliqlarining yoshlar masalalari bo‘yicha o‘rinbosarlari – huquqbuzarliklar profilaktikasi bo‘limi (bo‘linmasi) boshliqlari, yoshlar masalalari bo‘yicha o‘rinbosarlari lavozimlari tegishincha tuman (shahar) ichki ishlar organlari boshliqlarining huquqbuzarliklar profilaktikasi masalalari bo‘yicha o‘rinbosarlari lavozimlariga.
Farmonda 22-mart – “Mahalla tizimi xodimlari kuni” deb e’lon qilingan.
 FHDYo organlari 2020-yil 1-apreldan Davlat xizmatlari agentligining tasarrufiga o‘tadi
Avval mazkur garmon bilan O‘zbekiston Mahalla va oilani qo‘llab-quvvatlash vazirligi tashkil etilayotgani Oliy Majlis Qonunchilik palatasining 18-fevral kuni o‘tkazilgan navbatdagi majlisida mahalla va oilani qo‘llab-quvvatlash vaziri lavozimiga Rahmat Mamatov nomzodini ma’qullangani xabar qilingandi.